stanford-oval/wikipedia huggingface dataset:
Luettelo valtioiden johdon vierailuista Yhdysvaltoihin (Aasia)
Vietnam

| Valtiovieras | Titteli | Vierailun status | Ajankohta |
| --- | --- | --- | --- |
| Trần Văn Hữu | Etelä-Vietnamin pääministeri | osallistui San Franciscon konferenssiin | 3.–5.09.1951 |
| Ngô Đình Diệm | Etelä-Vietnamin pääministeri | Valtiovierailu. Yhdysvalloissa 5.–21. toukokuuta. Vieraili  Honolulussa, San Franciscossa, New Yorkissa, Detroitissa ja Lansingissa, Knoxvillessä ja Los Angelesissa. Puhe Yhdysvaltain kongressille 9. toukokuuta. | 8.–​12.05.1957 |
| Nguyễn Văn Thiệu | Etelä-Vietnamin pääministeri | Virallinen vierailu. Neuvoteli presidentti Johnsonin kanssa Honolulussa sotilaallisesta ja taloudellisesta avusta Vietnamille. | 6.–​8.02.1966 |
| Nguyễn Văn Thiệu | Etelä-Vietnamin pääministeri | Keskusteli sotilaallisesta kehityksestä Vietnamissa ja poliittisesta kehityksestä Pariisissa presidentti Johnsonin kanssa Honolulussa. | 19.–​20.07.1968 |
| Nguyễn Văn Thiệu | Etelä-Vietnamin pääministeri | Tapasi presidentti Richard Nixonin  Midwaynsaarilla | 8.06.1969 |
| Nguyễn Văn Thiệu | Etelä-Vietnamin pääministeri | Virallinen vierailu San Clementessä  ja Washingtonissa | 2.–​7.04.1973 |
| Trần Đức Lương | Vietnamin presidentti | Tapasi presidentti Bill Clintonin YK:n Millenium-kokouksessa New York Cityssä. | 6.09.2000 |
| Phan Văn Khải | Vietnamin presidentti | Työvierailu | 21.06.2005 |
| Nguyễn Minh Triết | Vietnamin presidentti | Työvierailu | 20.–​22.06.2007 |
| Nguyễn Tấn Dũng | Vietnamin presidentti | Työvierailu | 22.–​25.06.2008 |
| Nguyễn Tấn Dũng | Vietnamin presidentti | Osallistui ydinturvallisuuskokoukseen | 12.–​13.04.2010 |
| Truong Tan Sang | Vietnamin presidentti | Osallistui APEC-maiden kokoukseen Honolulussa ja            Kapoleissa | 10.–​13.11.2011 |
| Truong Tan Sang | Vietnamin presidentti | Työvierailu | 24.–25.7.2013 |
| Nguyen Tan Dung | Vietnamin pääministeri | Osallistui ASEAN-maiden kokoukseen Sunnylandsissa | 16–18.2.2016 |
| Nguyen Tan Dung | Vietnamin pääministeri | Virallinen työvierailu | 31.5. 2017 |
Etelä-Vietnamin presidentti Ngô Đình Diệm presidentti Eisenhowerin kanssa Washingtonin lentoasemalla vuonna 1957
Etelä-Vietnamin presidentti Nguyễn Văn Thiệu presidentti Lyndon B. Johnsonin kanssa vuonna 1968
Etelä-Vietnamin presidentti Nguyễn Văn Thiệu presidentti Nixonin kanssa Midwaysaarilla 1969
Etelä-Vietnamin presidentti Nguyễn Văn Thiệu presidentti Nixonin kanssa San Clementessä vuonna 1973
Suuteleminen kielletty

| Suuteleminen kielletty Leevi and the Leavings |
| --- | --- | --- |

Studioalbumin tiedot
 Äänitetty : 1980
 Julkaistu: 1980
 Tuottaja(t): Gösta Sundqvist
 Tyylilaji: suomirock
 Levy-yhtiö: Black Label Series (Johanna)
Listasijoitukset
  21. (21/2017; ei noussut listoille alkuperäisen julkaisun yhteydessä) 
Leevi and the Leavingsin muut julkaisut
|   | Suuteleminen kielletty 1980 | Mies joka toi rock ’n’ rollin Suomeen 1981 |
Suuteleminen kielletty on Leevi and the Leavings -yhtyeen ensimmäinen albumi, ja se julkaistiin keväällä 1980. Albumin äänitykset aloitettiin vuonna 1979. Samana vuonna rumpali Reijo Inna erosi yhtyeestä, ja uudeksi rumpaliksi tuli Jarmo Leivo. Innan rumpuosuuksia käytettiin kuitenkin levyllä joissakin kappaleissa. Yhtyeen esittelee levyn alussa Jörn Donner, kun alkuperäisissä suunnitelmissa spiikkaaja olisi ollut Tauno Palo.
Albumin suurimmaksi hitiksi muodostui instrumentaali ”Tuhannen markan seteli”, jota käytettiin vuosikaudet Urheiluruudun tunnusmusiikkina.
Vuonna 2001 Helsingin Sanomien Nyt-liite järjesti äänestyksen parhaista suomalaisista albumikansista. Suuteleminen kielletty pääsi 18. sijalle.
Vuonna 2017 Svart Records julkaisi levyn uudelleen vinyylinä ja avattavilla kansilla. Tavallisen mustan vinyylin lisäksi levystä julkaistiin rajoitettu 250 kappaleen painos pinkillä vinyylillä.
Kappaleet

Kappaleet on säveltänyt, sanoittanut ja sovittanut Gösta Sundqvist.
Ei se tyttö tule takaisin – 1.54
Sua rakastan – 2.04
Itke en – 1.59
Carolina – 1.42
Pikkutyttö – 3.14
Neiti Nieminen – 2.51
Enää ei olla niin kuin ennen – 3.02
Muotitietoinen – 1.53
Anna (ehkä huomenna kaikki on toisin) – 1.46
En yksinäinen ollut silloin – 2.48
Ei tytöt sitä tietää saa – 1.47
Tuhannen markan seteli (Disco Instrumentaali) – 3.21
Hevosella Helsinkiin – 2.17
Jos lähdet, Laila… – 2.29
Kokoonpano

Gösta Sundqvist – laulu, kitara
Risto Paananen – kitara, basso, koskettimet, taustalaulu
Juha Karastie – kitara
Jarmo Leivo – rummut
Reijo Inna – rummut 1., 2. ja 7. kappaleessa
Haije Sundqvist – taustalaulu
Opel Speedster

| Opel Speedster |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Lotus Cars
Konserni:  Lotus Group
Valmistusvuodet:  2000-2005
Korimalli:  2-ovinen roadster
Luokka:  S-segmentti
Seuraaja:  Opel GT
Vetotapa:  takaveto
Opel Speedster on Opelin vuonna 2001 markkinoille tuoma urheiluauto. Se on järeämpienkin urheiluautojen mallin mukaisesti takavetoinen ja keskimoottorinen. Speedster on toinen auto, jonka Opel on suunnitellut yhteistyössä brittiläisen Lotuksen kanssa (ensimmäinen oli Lotus Omega). Käytännössä perusrakenteeltaan Speedster on lähes identtinen Lotus Elisen kanssa, ulkokuorta, moottoreita ja voimansiirtoa lukuun ottamatta.
Britanniassa Speedster tunnetaan nimellä Vauxhall VX220.
Alkuperäisen Speedsterin voimanlähteenä toimii 16-venttiilinen 2,2-litrainen ECOTEC-moottori, joka tuottaa tehoa 147 hv @ 5800 rpm. 850-kiloinen Speedster kiihtyy tällä moottorilla 0-100 km/h 5,9 sekunnissa ja aina 220 km/h asti.
Vuonna 2003 markkinoille tuli myös 2,0-litrainen turbomoottori, jolla vastaavat luvut ovat 4,9 sekuntia ja 243 km/h. Tehoa tässä moottorissa on tasan 200 hv.
Moottorit

2.0 Turbo - 147 kW (200 hv)
2.2 (2198 cm3) - 108 kW (147 hv) @ 5800 r/min, 203 Nm @ 4000 r/min
Mitat

Pituus: 3786 mm
Leveys: 1708 mm
Korkeus: 1112 mm
Akseliväli: 2330 mm
Raideleveys (e/t): 1450/1488 mm
Kääntöympyrä: 11,6 m
Omamassa: 800-1005 kg
Aiheesta muualla

Kuvia tai muita tiedostoja aiheesta Opel Speedster Wikimedia Commonsissa
Opelin automallit
| --- | --- |
Nykyiset henkilöautomallit:   Astra  Crossland  Corsa  Grandland  Insignia  Mokka 
Nykyiset pakettiautot:   Combo  Movano  Vivaro 
Konseptiautot:   Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:   Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira
Subsignal

| Subsignal> Tiedot |
| --- | --- |
Toiminnassa:  2007–
Tyylilaji:  progressiivinen rock
Kotipaikka:  Saksa
Laulukieli:  englanti
Jäsenet:  Arno Menses, laulu   Markus Steffen, kitara   Ralf Schwager, basso   David Bertok, kosketinsoittimet   Danilo Batdorf, rummut  
Entiset jäsenet:  Roel van Helden, rummut (2007–2012) 
Levy-yhtiö:  Zyx Records, 2009–  
Aiheesta muualla
subsignalband.com
Infobox OKNimi-testi OK: 
Subsignal on saksalainen progressiivinen rockyhtye. Alun perin sivuprojektina alkaneen yhtyeen perustivat Sieges Evenissä soittaneet laulaja Arno Menses ja kitaristi Markus Steffen vuonna 2007. Nykykokoonpanoon kuuluvat heidän lisäkseen myös basisti Ralf Schwager, kosketinsoittaja David Bertok sekä rumpali Danilo Batdorf. Subsignalilta on tähän mennessä ilmestynyt kaksi studioalbumia: Beautiful & Monstrous vuonna 2009 sekä Touchstones vuonna 2011.
Historia

Laulaja Arno Menses ja kitaristi Markus Steffen perustivat Subsignalin alun perin vain sivuprojektiksi heidän ensisijaiselle yhtyeelleen Sieges Evenille vuonna 2007. Erottuaan yhtyeestä vuonna 2008 etsivät täydennystä kokoonpanoonsa muuttaakseen Subsignalin toimivaksi yhtyeeksi. Yhtyeeseen liittyivät Dreamscape-yhtyeessä bassoa soittava Ralf Schwager, niin ikään Dreamscapen kosketinsoittaja David Bertok sekä Sun Caged -yhtyeen rumpali Roel van Helden. Subsignalin oli musiikillisesti määrä jatkaa siitä mihin Sieges Even jäi, ollen kuitenkin avoimempi eri tyyleille.
Yhtye solmi levytyssopimuksen saksalaisyhtiö Zyx Recordsin kanssa huhtikuussa 2009. Saman vuoden syyskuussa Subsignal julkaisi ensimmäisen levynsä Beautiful & Monstrous. Seuraava albumi Touchstones julkaistiin syyskuussa 2011. Levy menestyi jo hieman saavuttaen Saksan virallisen albumilistan 53. sijan. Albumin myötä Subsignal lähti Euroopankiertueelle.
Toukokuussa 2012 Roel van Helden jätti yhtyeen tarkoituksenaan keskittyä enemmän Powerwolf-yhtyeeseensä. Uusi jäsen löytyi jälleen Dreamscape-yhtyeestä, kun Heldenin korvasi Danilo Batdorf. Batdorf liittyi yhtyeeseen kesken meneillään olevan kiertueen ja soitti sen viimeisissä konserteissa. Kiertueen jälkeen yhtye alkoi työstämään uutta albumia, jonka on määrä ilmestyä vuonna 2013.
Jäsenet > Nykyiset

Arno Menses – laulu (2007–)
Markus Steffen – kitara (2007–)
Ralf Schwager – basso, taustalaulu (2008–)
David Bertok – kosketinsoittimet, taustalaulu (2008–)
Danilo Batdorf – rummut, perkussio (2012–)
Jäsenet > Entiset

Roel van Helden – rummut (2008–2012)
Julkaisut

Beautiful & Monstrous (Zyx Records,  2009)
Touchstones (Zyx Records,  2011)
Paraíso (2013,  Golden Core Records)
The Beacons of Somewhere Sometime (2015,  Golden Core)
Julkaisut > DVD:t

Out There Must Be Something – Live in Mannheim 2012 (2012,  Golden Core)
Julkaisut > Singlet

”The Blueprint of a Winter” (2013)
Yhtyeen musiikki

Subsignal itse luonnehtii musiikkiaan muillekin genreille ja tyyleille avoimeksi progressiiviseksi rockiksi. Yhtyeen mukaan heidän musiikkinsa on melankolista, innovatiivista, emotionaalista ja hyvin melodista.
Aiheesta muualla

Viralliset kotisivut
Virallinen YouTube-kanava
Subsignal Encyclopaedia Metallumissa (englanniksi)
Subsignal Last.fm:ssä (englanniksi)
Opel Tigra

Opel Tigra on Opelin vuosina 1994–2001 ja 2004–2009 valmistama Opel Corsan tekniikkaan perustuva pieni coupé-korinen automalli. Isossa-Britanniassa Tigraa myytiin Vauxhallina, Australiassa Holdenina ja Etelä-Amerikassa sekä Meksikossa Chevroletina.
Opel Tigra A (1994–2001)

| Opel Tigra A |
| --- | --- |

Valmistustiedot
Valmistusmaa:   Espanja
Valmistaja:  Opel
Konserni:  General Motors
Valmistusvuodet:  1994–2001
Muut nimet:  Chevrolet Tigra Vauxhall Tigra
Korimalli:  3-ovinen coupé
Luokka:  B-segmentti
Seuraaja:  Opel Tigra TwinTop B
Teknisesti samankaltaisia:  Opel Combo A Opel Corsa B
Tekniset tiedot
Moottori:  R4
Iskutilavuus:  1,4–1,6 l
Teho:  90–106 hv
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Corsa B:hen perustunut ensimmäisen sukupolven Tigra esiteltiin konseptina Frankfurtin autonäyttelyssä 1993 ja valmistus alkoi seuraavan vuoden alussa Espanjan Zaragozassa. Autossa on 2+2-istuinjärjestys, mutta takaistuimen tilat ovat hyvin rajalliset auton koosta johtuen. Jousitus on sama kuin Corsassa, mutta Lotus oli säätänyt sitä urheilullisemmaksi. Painoa Tigralla oli 150 kiloa Corsaa enemmän.
Moottoriksi oli saatavana 1,4- (90 hv) tai 1,6-litrainen (106 hv) 16-venttiilinen suihkutusmoottori. Voimansiirtona oli vakiona viisivaihteinen manuaalivaihteisto, mutta 1,4-litraisen sai halutessaan myös neliportaisella automaattivaihteistolla varustettuna. Brasiliaan vietiin verotussyistä johtuen vain 1,6-litraista, jonka teho oli pudotettu 100 hevosvoimaan.
Opel Tigra TwinTop B (2004–2009)

| Opel Tigra TwinTop B |
| --- | --- |

Valmistustiedot
Valmistusmaa:   Ranska
Valmistaja:  Opel
Konserni:  General Motors
Valmistusvuodet:  2004–2009
Muut nimet:  Holden Tigra TwinTop Vauxhall Tigra TwinTop
Korimalli:  2-ovinen coupé-cabriolet
Luokka:  B-segmentti
Edeltäjä:  Opel Tigra A
Teknisesti samankaltaisia:  Chevrolet Montana Opel Combo B Opel Corsa C Opel Meriva A
Tekniset tiedot
Pohjalevy:  GM Gamma
Moottori:  R4
Iskutilavuus:  1,3–1,8 l
Teho:  70–125 hv
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 5-vaihteinen robotti
Muutaman vuoden tauon jälkeen Opel esitteli toisen sukupolven Tigran Geneven autonäyttelyssä keväällä 2004. Malli perustui Corsa C:hen. Korimalli oli vaihtunut coupésta kaksipaikkaiseen kovakattoiseen avoautoon, jonka katon voi avata ja sulkea sähköisesti 18 sekunnissa. Katto alhaalla tavaratilaa on käytössä 250 litraa ja katto ylhäällä 440 litraa. Etuistuinten takana on myös 70 litran verran tilaa. Tigra TwinTopia valmisti ranskalainen Heuliez Cerizayssa.
Vuoden 2004 Euro NCAP -kolaritestistä Tigra sai tulokseksi neljä tähteä viidestä.
Suomessa oli jälleen tarjolla kaksi bensiinimoottoria: 1,4- (90 hv) ja 1,8-litraiset (125 hv) Ecotec-moottorit. Muilla markkinoilla oli saatavana vuodesta 2005 alkaen myös 1,3-litrainen (70 hv) dieselmoottori. 1,4-litraisen yhteyteen sai viisiportaisen Easytronic-robottivaihteiston. Vakiona kaikissa moottoreissa oli viisivaihteinen manuaalivaihteisto.
Varustetasot Suomessa olivat Enjoy ja Sport.
Enjoyssa oli vakiovarusteina muun muassa neljä turvatyynyä, ABS-jarrut, 16 tuuman kevytmetallivanteet, urheiluistuimet, sähköikkunat, lämmitettävät sähköpeilit, etusumuvalot ja Radio/CD 30 -soitin. Sport-mallissa oli lisäksi muun muassa manuaali-ilmastointi. ESP tuli myöhemmin vakiovarusteeksi.
Aiheesta muualla

Kuvia tai muita tiedostoja aiheesta Opel Tigra Wikimedia Commonsissa
Opelin automallit
| --- | --- |
Nykyiset henkilöautomallit:   Astra  Crossland  Corsa  Grandland  Insignia  Mokka 
Nykyiset pakettiautot:   Combo  Movano  Vivaro 
Konseptiautot:   Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:   Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira
Talvikausi Emmanuelin elämästä

| Talvikausi Emmanuelin elämästä> Une saison dans la vie d’Emmanuel |
| --- | --- |

Alkuperäisteos
Kirjailija:  Marie-Claire Blais
Kieli:  ranska
Genre:  yhteiskunnallinen romaani
Suomennos
Suomentaja:  Kyllikki Villa
Kustantaja:  WSOY
Julkaistu:  1967
Ulkoasu:  sid.
Sivumäärä:  153
Löydä lisää kirjojaKirjallisuuden teemasivulta
Talvikausi Emmanuelin elämästä (Une saison dans la vie d’Emmanuel) on kanadanranskalaisen kirjailijan Marie-Claire Blais'n kirjoittama romaani, joka ilmestyi 1965. Romaanin on suomentanut Kyllikki Villa, ja suomennoksen on julkaissut 1967 WSOY.
Yhteiskunnallinen romaani kertoo kanadanranskalaisesta 16-lapsisesta perheestä ja sen nuorimmaisesta Emmanuelista. Pessimistisessä kuvauksessaan Blais käsittelee elämän epäkohtia monesta näkökulmasta.
Kirjaan pohjautuvan elokuvan Une saison dans la vie d'Emmanuel (1973) on ohjannut Claude Weisz.
P. F. Sloan

P. F. Sloan
P. F. Sloan, oik. Philip Schlein (18. syyskuuta 1945 New York, Yhdysvallat – 15. marraskuuta 2015 Los Angeles, Yhdysvallat), oli yhdysvaltalainen laulaja ja laulunsanoittaja. Hän aloitti laulajanuransa 14-vuotiaana singlellä. Ensimmäisen albuminsa hän teki Steve Barrin kanssa pari vuotta myöhemmin perustamanaan duona The Fantastic Paggys, mutta duo toimi usealla muullakin nimellä. Hänen ensimmäinen menestyksensä sanoittajana oli aikakauden protestimielialoja ennakoinut kappale "The Eve of Destruction", jonka hän oli tehnyt mielessään yhtye The Byrds. Byrds ei kuitenkaan kelpuuttanut sitä, ja sen levytti Barry McGuire tunnetuin seurauksin: levyä myytiin miljoonia. Hän julkaisi neljä soololevyjä 1965–1972, jotka eivät kuitenkaan olleet myyntimenestyksiä.
Sloan kirjoitti vuonna 2014 ilmestyneet muistelmat What's Exactly The Matter With Me?, jossa hän kertoo alalla kokemistaan ongelmista, kuten ajojahdista ja riistosopimuksista. Hän kärsi mielenterveysongelmista ja joutui 1970-luvulla psykiatriseen hoitoon, jossa ei kuitenkaan uskottu siviilinimellä Philip Schleinina hoitoon tullutta miestä tunnetuksi tähdeksi. Jimmy Webb teki hänestä vuonna 1970 kappaleen "P. F. Sloan".
Ouroboros

Theodoros Pelecanoksen alkemia-aiheisen kirjoitelman Synosius (1478) kuvitusta.
Ouroboros (kreik. οuροβóρος ’hännänsyöjä’, myös oroborus, ūroboros tai uroborus,
sanoista οὐρά (ūra) ’häntä’ + βορά (bora) ’syöjä’) on ikivanha symboli, jossa käärme tai lohikäärme syö omaa häntäänsä. Ouroboroksella on keskeinen asema uskonnollisessa ja mytologisessa symboliikassa.
Ouroboros esittää "ikuisen kiertokulun" ympyrää, joka ilmaisee, että loppua seuraa kaiken jatkuvassa toistumisessa aina uusi alku. Ouroboroksen katsotaan symbolisoivan syklisyyttä, koska se elää syömällä itseään; tämän katsotaan merkitsevän elämää ja kuolemaa sekä eroamista ja yhdentymistä.
Ouroboros esiintyy myös alkemian kuvituksissa: se kuvaa suljettua tai syklisesti toistuvaa prosessia, jossa neste pyritään muuttamaan esimerkiksi kuumentamalla ja jäähdyttämällä jalommaksi aineeksi.
Kuvia

Cyprien Tokoudagban ouroboros-aiheinen veistos Beninin Ouidahin Pyhässä metsässä.
Aiheesta muualla

Kuvia tai muita tiedostoja aiheesta Ouroboros Wikimedia Commonsissa
Tarvola (Lappajärvi)

| Tarvola |
| --- | --- |
 Tarvola
 Koordinaatit: 63°12.156′N, 23°34.071′E 
Valtio:  Suomi
Maakunta:  Etelä-Pohjanmaa
Kunta:  Lappajärvi
Hallinto:  
 – Asutustyyppi:  kylä
Postinumero:  62610
Infobox OKVirheellinen NIMI-arvo: 
Tarvola on Lappajärven luoteisrannalla sijaitseva, noin 800 asukkaan maalaiskylä.
Tarvolan Hanhivuorelta löytyy laavu, jonne vie moottorikelkkareitistö. Tarvolaan on rakennettu myös kylätalo, Rantatupa. Tupaa vuokrataan kyläläisten yhteisten tilaisuuksien lisäksi esimerkiksi erilaisiin juhlatilaisuuksiin ja illanistujaisiin.
Historiaa

Tarvolan kylä tuhoutui tulipalossa vuonna 1872 ja se jouduttiin rakentamaan uudelleen.
Olli Ilola

Olli Johan Ilola (17. joulukuuta 1909 Hollola – 10. tammikuuta 1974 Helsinki) oli suomalainen virkamies, joka sai lähetystöneuvoksen arvonimen.
Olli Ilolan vanhemmat olivat vaihdemies Juho Ilola ja Hulda Maria Laine ja puoliso vuodesta 1944 Irja Pirkko Marjatta Vuorinen. Ilola tuli ylioppilaaksi Lahden lyseosta 1930 ja valmistui ekonomiksi 1933 ja kauppatieteiden kandidaatiksi 1936 ja maisteriksi 1950. Hän oli Valtion revisiolaitoksen vt. apulainen 1936–1937, Asutushallituksen ylimääräinen esittelijä 1937, maatalousministeriön asutusrahaston kirjanpitäjä 1938 ja pääkirjanpitäjä 1938–1941, liikevaihtoverokonttorin toimistopäällikkö 1941, kansanhuoltoministeriön tilitoimiston toimistopäällikkö 1941–1948 ja ulkoasiainministeriössä tilijaoston päällikkö 1949–1971 ja jaostopäällikkö 1971–1972. Ulkomaanedustuksen palkkauslautakunnan sihteeri Ilola oli 1963–1970. Hän sai lähetystöneuvoksen arvonimen 1959. Ilola muistetaan virkamiehenä, joka määräsi tiukasti ja yksinvaltaisesti ulkoasiainministeriön varojen käytöstä, mukaan lukien palkat ja etuudet, ja pyrki kaikessa säästäväisyyteen.
Aiheesta muualla

Olli Ilola Biografiasampo.
Tanssiaiset

Tanssiaiset
Tanssiaiset on tapahtuma, jossa tanssitaan erilaisia tansseja, yleensä paritansseja. Usein pukeutuminen ja tunnelma on juhlavaa.
Tanssiaiset ovat alun perin olleet ylhäisöhuvia. Se on ollut muun muassa seurapiirineideille sopiva seurustelumuoto. Nykyisellään esimerkiksi koulujen päättäjäisissä on tapana pitää tanssiaisia.
Aiheesta muualla

Kuvia tai muita tiedostoja aiheesta tanssiaiset Wikimedia Commonsissa
Tanssi yli hautojen

| Tanssi yli hautojen |
| --- | --- |
Kirjailija:  Mika Waltari
Julkaistu:  1944
Löydä lisää kirjojaKirjallisuuden teemasivulta
Tanssi yli hautojen on suomalaisen kirjailijan Mika Waltarin vuonna 1944 julkaistu historiallinen romaani. Se kertoo Suomen sodan loppuvaiheista, Suomen siirtymisestä Ruotsin alaisuudesta osaksi Venäjän keisarikuntaa ja vuoden 1809 Porvoon valtiopäivistä. Kirjan päähenkilöitä ovat muun muassa keisari Aleksanteri I sekä nuori Ulla Möllersvärd, jolla on romanssi keisarin kanssa.
Kirjan pohjalta tehtiin vuonna 1950 elokuva Tanssi yli hautojen. Keisari Aleksanteria esittää Leif Wager ja Ullaa Eila Peitsalo. Elokuvan ohjasi T. J. Särkkä.
Aiheesta muualla

Teos WSOY:n sivuilla[vanhentunut linkki],
Ourique

| Ourique |
| --- | --- |
 Näkymä Ouriqueen
 lippu:  vaakuna
 Ourique Portugalin kartalla
 Koordinaatit: 37°39′N, 8°13′W 
Valtio:  Portugali
Alue:  Alentejo
Ala-alue:  Baixo Alentejo
Piiri:  Beja
Hallinto:  
 – Hallinnon tyyppi:  Kunta
 – Pormestari:  Marcelo Guerreiro
Pinta-ala:  
 – Kokonaispinta-ala:  663 km²
Väkiluku (2022):  4 821
 – Väestötiheys:  7,3 as./km²
 
 www.cm-ourique.pt 
Infobox OKVirheellinen NIMI-arvo: 
Ourique on Portugalin kunta Bejan piirissä Alentejon hallintoalueella. Sen pinta-ala on noin 663 neliökilometriä ja väkiluku 4 821 (vuonna 2022). Kunnan väestötiheys on siten 7,3 asukasta neliökilometrillä.
Ouriquen pormestari on sosialistisen puolueen Marcelo Guerreiro. Kunnan juhlapäivä on 8. syyskuuta.
Freguesiat

Conceição
Garvão
Ourique
Panóias
Santa Luzia
Santana da Serra
Aiheesta muualla

Kuvia tai muita tiedostoja aiheesta Ourique Wikimedia Commonsissa
Kunnan internetsivut
Bejan piirin kunnat
Aljustrel
Almodôvar
Alvito
Barrancos
Beja
Castro Verde
Cuba
Ferreira do Alentejo
Mértola
Moura
Odemira
Ourique
Serpa
Vidigueira
Talk That Talk

| Talk That Talk Rihanna |
| --- | --- | --- |

Studioalbumin tiedot
 Julkaistu: 18. marraskuuta 2011
 Formaatti: CD
 Tyylilaji: pop
 Levy-yhtiö: Def Jam Recordings, Roc Nation
Listasijoitukset
  Suomen virallinen lista: 16.
Rihannan muut julkaisut
| Loud 2010 | Talk That Talk 2011 | Unapologetic 2012 |
Singlet albumilta Talk That Talk
 ”We Found Love” Julkaistu: 22. syyskuuta 2011  ”You Da One” Julkaistu: 14. marraskuuta 2011
Talk That Talk on barbadoslaisen laulaja Rihannan kuudes studioalbumi. Se julkaistiin 18. marraskuuta 2011. Levyn julkaisi Def Jam Recordings. Levy vuodettiin Internetiin 12. marraskuuta.